
******

|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ  ΝΟΜΟΣ ΑΤΤΙΚΗΣ  ΔΗΜΟΣ ΚΑΛΛΙΘΕΑΣ  ΔΙΕΥΘΥΝΣΗ :ΔΙΟΙΚΗΤΙΚΗ  ΤΜΗΜΑ :Υποστ. Πολ. Οργάνων  Αρμόδιος : Μ. Γριβα  Τηλεφ. : 213 2070425 | Καλλιθέα 29 / 11 / 2024  Αρ. Πρωτ.: **61322** |
|  | ΠΡΟΣ  Τον Πρόεδρο  του Δημοτικού Συμβουλίου |

**ΘΕΜΑ : «Ορισμός δύο Δημοτικών Συμβούλων με τους αναπληρωτές τους για την σύσταση επιτροπής διενέργειας διαγωνισμών που αφορούν αγορά, εκποίηση, μίσθωση & εκμίσθωση κινητών και ακινήτων έτους 2025»**

Έχοντας υπόψη:

* Τις διατάξεις του άρθρου 186 του Ν. 3463/8-6-06 (Εκποίηση ακινήτων)όπως η παρ. 1 αυτού αντικαταστάθηκε με την παρ. 3 του άρθρου 12 του Ν. 4018/11 (ΦΕΚ-215 Α/30-9-11)
* Τις διατάξεις του άρθρου 192 του Ν. 3463/8-6-06 (Εκμίσθωση ακινήτων των Δήμων) όπως αντικαταστάθηκε με την παρ. 1 του άρθρου 196 του Ν. 4555/2018 (ΦΕΚ -133 Α/19-7-18) και όπως η παρ. 3 αυτού αντικαταστάθηκε με το άρθρο 79 του Ν. 4712/20 (ΦΕΚ-146 Α/29-7-20)
* Τις διατάξεις του άρθρου 194 του Ν. 3463/8-6-06 (μίσθωση ακινήτων από τους δήμους) όπως διαμορφώθηκε με το άρθρο 41 του Ν. 5027/2023 (ΦΕΚ-48 Α /2-3-23)
* Τις διατάξεις του άρθρου 199 του Ν. 3463/8-6-06 (Κινητά πράγματα των Δήμων και Κοινοτήτων) όπως τροποποιήθηκε με το άρθρο 67 του Ν. 4257/14, (ΦΕΚ-93 Α/14-4-14) και συμπληρώθηκε με την παρ. 3 του άρθρου 196 του Ν. 4555/18, (ΦΕΚ-133 Α/19-7-18)
* Τις διατάξεις του άρθρου 1 του Π.Δ. 270/81 (ΦΕΚ 77 Α/30-3-81), που αναφέρει:

«Αι δημοπρασίαι δια την εκποίησιν ή εκμίσθωσιν πραγμάτων των δήμων και κοινοτήτων διεξάγονται υπό Επιτροπής, αποτελουμένης, των μέν δήμων, εκ του δημάρχου ως Προέδρου και δύο δημοτικών συμβούλων των δε κοινοτήτων εκ του Προέδρου της Κοινότητος, ως Προέδρου και δύο κοινοτικών συμβούλων.

Ο ορισμός των συμβούλων των επιτροπών μετά των αναπληρωτών των, ενεργείται δι’ αποφάσεως του οικείου Συμβουλίου, εντός του μηνός Δεκεμβρίου εκάστου έτους και ισχύει δι’ ολόκληρον το επόμενον έτος.

Αι επιτροπαί συνεδριάζουν παρόντων του Προέδρου και απάντων των μελών των και αποφασίζουν κατά πλειοψηφίαν».

* Το γεγονός ότι οι διατάξεις του άρθρου 1 του Π.Δ. 270/81, εφαρμόζονται αναλόγως και για την αγορά ή μίσθωση, από τους δήμους πραγμάτων που ανήκουν σε τρίτους. (παρ. 3 άρθρο 3 Π.Δ. 270/81)

Παρακαλoύμε, στην προσεχή συνεδρίαση του Δημοτικού Συμβουλίου, να ορίσετε δύο Δημοτικούς Συμβούλους με τους αναπληρωτές τους, οι οποίοι μαζί με τον Δήμαρχο θα συστήσουν την Επιτροπή διενέργειας διαγωνισμών που αφορούν αγορά, εκποίηση, μίσθωση και εκμίσθωση κινητών και ακινήτων για το έτος 2025.

|  |  |
| --- | --- |
| Εσωτερική Διανομή | **Η ΑΝΤΙΔΗΜΑΡΧΟΣ** |
| * Γρ. Δημάρχου * Γρ. Γεν. Γραμματέα * Γρ. Αν Γεν. Δ/ντριας * Γρ. Αν. Δ/ντριας Δ. Υ. * Ν.Υ. * Τ.Υ.Π.Ο | **ΙΩΑΝΝΑ ΕΥΤΥΧΙΑΔΟΥ** |